CELEX: C2006/143/09
Language: et
Date: 2006-06-17 00:00:00
Title: Kohtuasi C-451/03: Euroopa Kohtu (kolmas koda)  30. märtsi 2006.  aasta otsus (Corte d'appello di Milano eelotsusetaotlus) — Servizi Ausiliari Dottori Commercialisti Srl  versus  Giuseppe Calafiori (Asutamisvabadus — Teenuste osutamise vabadus — Ettevõtjatele kohalduvad konkurentsieeskirjad — Riigiabi — Maksunõustamiskeskused — Teatavate maksualaste abi- ja nõustamisteenuste osutamine — Ainuõigus — Tasu sellise tegevuse eest)

17.6.2006   
            
            
               ET
            
            
               Euroopa Liidu Teataja
            
            
               C 143/4
            
         Euroopa Kohtu (kolmas koda) 30. märtsi 2006. aasta otsus (Corte d'appello di Milano eelotsusetaotlus) — Servizi Ausiliari Dottori Commercialisti Srl versus Giuseppe Calafiori
   (Kohtuasi C-451/03) (1)
   
   (Asutamisvabadus - Teenuste osutamise vabadus - Ettevõtjatele kohalduvad konkurentsieeskirjad - Riigiabi - Maksunõustamiskeskused - Teatavate maksualaste abi- ja nõustamisteenuste osutamine - Ainuõigus - Tasu sellise tegevuse eest)
   (2006/C 143/09)
   Kohtumenetluse keel: itaalia
   Eelotsusetaotluse esitanud kohus
   Corte d'appello di Milano
   Põhikohtuasja pooled
   
      Hageja: Servizi Ausiliari Dottori Commercialisti Srl
   
      Kostja: Giuseppe Calafiori
   Kohtuasja ese
   Eelotsusetaotlus — Corte d'appello di Milano — EÜ artiklite 4, 10, 43, 48, 49, 82, 86, 87 ja 98 tõlgendamine — Tulude deklareerimist puudutava siseriikliku regulatsiooni, mis annab maksunõustamiskeskustele ainuõiguse osutada teatavaid abi- ja nõustamisteenuseid ettevõtjatele ja nende töötajatele, kooskõla
   Resolutiivosa
   
               1.
            
            
               EÜ artikleid 43 ja 49 tuleb tõlgendada nii, et nendega on vastuolus selline siseriiklik regulatsioon nagu põhikohtuasjas, mis annab MNK-dele ainuõiguse osutada teatavaid maksualaseid abi- ja nõustamisteenuseid.
            
         
               2.
            
            
               Liikmesriigi meede, millega liikmesriik näeb ette riigieelarvest tasu maksmise teatavatele maksumaksjate nõustamise eest vastutavatele ettevõtjatele seoses maksudeklaratsioonide täitmise ja maksuhaldurile edastamisega, tuleb kvalifitseerida riigiabiks EÜ artikli 87 lõike 1 tähenduses, kui:
               
                           —
                        
                        
                           hüvitamise tase on suurem, kui on vajalik kõigi või osade avaliku teenuse osutamise kohustuste täitmisega kaasnevate kulude katmiseks, võttes arvesse nii sellest saadavat tulu kui ka nende kohustuste täitmisest saadavat mõistlikku kasumit; ja
                        
                     
                           —
                        
                        
                           hüvitis ei ole kindlaks määratud selliste kulude analüüsi põhjal, mida oleks kandnud keskmine, hästi hallatud ja vastava avaliku teenuse nõuete täitmiseks vajalikke ressursse omav ettevõtja, võttes arvesse nii sellest saadavat tulu kui ka nende kohustuste täitmisest saadavat mõistlikku kasumit.
                        
                     
         
      (1)  ELT C 7, 10.1.2004.